CELEX: 32011R0059
Language: hr
Date: 2011-01-25 00:00:00
Title: Uredba Komisije (EU) br. 59/2011 od 25. siječnja 2011. o otvaranju i predviđanju upravljanja carinskim kvotama Unije za vina podrijetlom iz Republike Srbije

02/Sv. 016
            
            
               HR
            
            
               Službeni list Europske unije
            
            
               268
            
         32011R0059
   
               L 022/1
            
            
               SLUŽBENI LIST EUROPSKE UNIJE
            
            
               25.01.2011.
            
         
      UREDBA KOMISIJE (EU) br. 59/2011
   od 25. siječnja 2011.
   o otvaranju i predviđanju upravljanja carinskim kvotama Unije za vina podrijetlom iz Republike Srbije
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 144. stavak 1. u vezi s člankom 4.,
   budući da:
   
               (1)
            
            
               Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane (dalje u tekstu „Sporazum o stabilizaciji i pridruživanju”), potpisan 29. travnja 2008., u postupku je ratifikacije.
            
         
               (2)
            
            
               Privremenim sporazumom o trgovini i trgovinskim pitanjima između Europske zajednice, s jedne strane, i Republike Srbije, s druge strane (2) (dalje u tekstu „Privremeni sporazum”), odobrenim Odlukom Vijeća 2010/36/EZ (3) od 29. travnja 2008., predviđena je rana provedba odredaba o trgovini i trgovinskim pitanjima iz Sporazuma o stabilizaciji i pridruživanju.
            
         
               (3)
            
            
               Privremenim sporazumom i Sporazumom o stabilizaciji i pridruživanju predviđeno je da se vina podrijetlom iz Srbije smiju uvoziti u Europsku uniju u granicama carinskih kvota Unije te podložno uvjetu da se za izvoz tih količina iz Srbije, po nultoj stopi carine, ne plaćaju nikakve izvozne subvencije.
            
         
               (4)
            
            
               Komisija treba donijeti provedbene mjere za otvaranje i upravljanje tim carinskim kvotama Unije.
            
         
               (5)
            
            
               Uredbom Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (4) utvrđena su pravila upravljanja carinskim kvotama namijenjenima da ih se koristi kronološkim redoslijedom od datuma prihvaćanja carinskih deklaracija.
            
         
               (6)
            
            
               Treba obratiti posebnu pozornost kako bi se osiguralo da svi uvoznici iz Unije imaju jednak i nesmetan pristup carinskim kvotama i da se nulta stopa carine utvrđena za kvote neprekidno primjenjuje na sav uvoz dotičnih proizvoda u sve države članice dok se kvote ne iscrpe. Kako bi se osigurala učinkovitost zajedničkog upravljanja navedenim kvotama, ne bi smjele postojati nikakve prepreke u ovlašćivanju država članica da iz količina kvote crpe potrebne količine koje odgovaraju stvarnom uvozu. Komunikacija između država članica i Komisije treba se, koliko je to moguće, odvijati elektroničkim prijenosom.
            
         
               (7)
            
            
               Ova se Uredba treba primjenjivati od 1. veljače 2010., dana stupanja na snagu Privremenog sporazuma, i trebala bi se nastaviti primjenjivati i nakon dana stupanja na snagu Sporazuma o stabilizaciji i pridruživanju.
            
         
               (8)
            
            
               Mjere predviđene u ovoj Uredbi u skladu su s mišljenjem Upravljačkog odbora za zajedničku organizaciju poljoprivrednih tržišta,
            
         DONIJELA JE OVU UREDBU:
   Članak 1.
   1.   Ovime se otvara uvozna carinska kvota po nultoj stopi carine za vina koja se uvoze u Europsku uniju podrijetlom iz Republike Srbije, kako je utvrđeno u Prilogu.
   2.   Nulta stopa carine primjenjuje se pridržavajući se sljedećih uvjeta:
   
               (a)
            
            
               uvezenim vinima priložen je dokaz o podrijetlu, kako je predviđeno Protokolom 2. Privremenog sporazuma i Sporazuma o stabilizaciji i pridruživanju;
            
         
               (b)
            
            
               uvezena vina ne mogu koristiti pogodnosti izvoznih subvencija.
            
         Članak 2.
   Carinskom kvotom iz članka 1. upravlja Komisija u skladu s člancima 308.a, 308.b i 308.c Uredbe (EEZ) br. 2454/93.
   Članak 3.
   Države članice i Komisija blisko surađuju kako bi osigurale usklađenost s ovom Uredbom.
   Članak 4.
   Ova Uredba stupa na snagu sedmog dana od dana objave u Službenom listu Europske unije.
   Primjenjuje se od 1. veljače 2010.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. siječnja 2011.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 299, 16.11.2007., str. 1.
   
      (2)  SL L 28, 30.1.2010., str. 2.
   
      (3)  SL L 28, 30.1.2010., str. 1.
   
      (4)  SL L 253, 11.10.1993., str. 1.
   PRILOG
   
      Carinske kvote za vina podrijetlom iz Republike Srbije koja se uvoze u Europsku uniju
   
   
               Redni br.
            
            
               Oznaka KN (1)
               
            
            
               Produljenje TARIC
            
            
               Naziv
            
            
               Godišnja količina kvote (u hl) (2)
               
            
            
               Carina unutar carinske kvote
            
         
               09.1526
            
            
               2204 10 93
            
            
                
            
            
               Kvalitetno pjenušavo vino, osim Champagne ili Asti spumante; ostalo vino od svježeg grožđa u spremnicima obujma 2 litre ili manjeg.
            
            
               Od 1. veljače 2010. do 31. prosinca 2010.: 53 000 hl.
               Od 1. siječnja 2011. do 31. prosinca 2011. i sljedećih godina: 53 000 hl.
            
            
               Izuzeće
            
         
               2204 10 94
            
            
                
            
         
               2204 10 96
            
            
                
            
         
               2204 10 98
            
            
                
            
         
               2204 21 06
            
            
                
            
         
               2204 21 07
            
            
                
            
         
               2204 21 08
            
            
                
            
         
               2204 21 09
            
            
                
            
         
               ex 2204 21 93
            
            
               19, 29, 31, 41 i 51
            
         
               ex 2204 21 94
            
            
               19, 29, 31, 41 i 51
            
         
               2204 21 95
            
            
                
            
         
               ex 2204 21 96
            
            
               11, 21, 31, 41 i 51
            
         
               2204 21 97
            
            
                
            
         
               ex 2204 21 98
            
            
               11, 21, 31, 41 i 51
            
         
               09.1527
            
            
               2204 29 10
            
            
                
            
            
               Ostalo vino od svježeg grožđa, u spremnicima obujma većeg od 2 litre.
            
            
               Od 1. veljače 2010. do 31. prosinca 2010.: 10 000 hl.
               Od 1. siječnja 2011. do 31. prosinca 2011. i sljedećih godina: 10 000 hl.
            
            
               Izuzeće
            
         
               2204 29 93
            
            
                
            
         
               ex 2204 29 94
            
            
               11, 21, 31, 41 i 51
            
         
               2204 29 95
            
            
                
            
         
               ex 2204 29 96
            
            
               11, 21, 31, 41 i 51
            
         
               2204 29 97
            
            
                
            
         
               ex 2204 29 98
            
            
               11, 21, 31, 41 i 51
            
         
      (1)  Bez obzira na pravila o tumačenju kombinirane nomenklature, tekst naziva proizvoda treba uzeti samo kao naznaku, pri čemu je preferencijalni režim utvrđen, u kontekstu ovog Priloga, opsegom oznaka KN, kako postoje u trenutku usvajanja ove Uredbe. Ako su naznačene ex oznake KN, preferencijalni režim se utvrđuje primjenom oznake KN i odgovarajućeg naziva zajedno.
   
      (2)  Mogu se održati savjetovanja na zahtjev jedne od strana kako bi se kvote prilagodile prijenosom količina iz kvote koja se primjenjuje na stavku ex 2204 29 (redni broj 09.1527) u kvotu koja se primjenjuje na stavke 2204 10 i 2204 21 (redni broj 09.1526).